EkBass/fiwiki-20250220-pages-articles huggingface dataset:
Konstruktivismi (matematiikka)

Konstruktivismi on matematiikan filosofian suuntaus, jonka mukaan matemaattisen entiteetin olemassaolon todistamiseksi se on välttämättä ensin löydettävä (tai ”konstruoitava”). Konstruktivismi sekoitetaan usein intuitionismiin, mutta intuitionismi on itse asiassa vain yksi konstruktivismin muoto. Kuten intuitionismi, konstruktivismi katsoo, että matematiikkaan tulee hyväksyä vain sellaiset matemaattiset entiteetit, jotka voidaan eksplisiittisesti konstruoida tietyssä mielessä. Matematiikka ei ole merkityksettömillä symboleilla pelattua peliä, vaan koskee entiteettejä, jotka voimme luoda suoraan mentaalisen toiminnan kautta. Intuitionismin mukaan matematiikka kuitenkin perustuu intuitioon ja on siksi välttämättä subjektiivista. Konstruktivismi ei jaa tätä näkemystä, ja siksi sen mukaan matematiikka on objektiivista. Konstruktivistinen matematiikka hyödyntää intuitionistista logiikkaa. == Konstruktivistisen matematiikan osa-alueita == * Konstruktivistinen logiikka * Konstruktivistinen tyyppiteoria * Konstruktivistinen analyysi == Konstruktivisteja == * Errett Bishop * L. E. J. Brouwer * Arend Heyting * Saul Kripke * Leopold Kronecker * Paul Lorenzen * A. A. Markov == Katso myös == * Intuitionismi == Kirjallisuutta == * Feferman, Solomon: Relationships between Constructive, Predicative and Classical Systems of Analysis, 1997. * Troelstra, A. S.: "A History of Constructivism in the 20th Century", University of Amsterdam, ITLI Prepublication Series ML-91-05, 1991. == Aiheesta muualla == * Luokka:Matematiikan filosofia Luokka:Tietoteoria
Richard Speck

Richard Benjamin Speck () oli yhdysvaltalainen joukkomurhaaja, joka tappoi kahdeksan sairaanhoitajaopiskelijaa Chicagossa 14. heinäkuuta 1966.A&E; Biography: Richard Speck == Nuoruus == Speck syntyi uskonnolliseen suurperheeseen Kirkwoodissa, Illinoisissa. Speckin ollessa 6-vuotias hänen isänsä kuoli. Hänen äitinsä meni uudelleen naimisiin ja Speck joutui usein isäpuolensa pahoinpitelemäksi. Jo nuoruudessaan Speck ajautui rikolliseksi. Speck meni naimisiin marraskuussa 1962 ja hänelle syntyi pian tytär. Vuonna 1963 Speck joutui vankilaan varkaudesta ja petoksesta. Vapauduttuaan hän syyllistyi vain neljä viikkoa myöhemmin pahoinpitelyyn ja sai 16 kuukauden vankilatuomion. Päästyään taas vapaaksi Speck joutui epäillyksi 65-vuotiaan naisen raiskaamisesta ja ryöstämisestä sekä paikallisen tarjoilijan taposta. Häntä vastaan ei kuitenkaan koskaan nostettu syytettä. == Joukkomurha == Heinäkuun 13. päivän iltana vuonna 1966 Speck tunkeutui chicagolaiseen taloon, jossa asui läheisessä sairaalassa työskenteleviä hoitajaksi opiskelevia naisia. Hän ryösti ja sitoi paikalla olleet opiskelijat. Speck kidutti ja raiskasi uhrinsa. Hän puukotti tai kuristi kuoliaaksi kaikkiaan kahdeksan naista. Ainoastaan Speckille oven avannut Corazon Amurao jäi henkiin hänen onnistuttua piiloutumaan sängyn alle Speckin ollessa toisessa huoneessa. Tunteja myöhemmin Speck poistui mukanaan ryöstämänsä rahat. Amurao hälytti poliisin ja hänen antamien tuntomerkkien perusteella Speck etsintäkuulutettiin. Pakoillessaan Speck yritti itsemurhaa, mutta muutti viime hetkellä mielensä ja hälytti apua. Sairaalassa hänet tunnistettiin ja pidätettiin. Speckin oikeudenkäynti alkoi 3. huhtikuuta 1967. Se kesti vain 12 päivää ja valamiehistö totesi hänet syylliseksi alle tunnissa. Speck tuomittiin kuolemaan, mutta vuonna 1972 se muutettiin 400-1200 vuoden vankeudeksi, kun Yhdysvaltain korkein oikeus päätti luopua kuolemantuomiosta. Speck kuoli vankilassa sydänkohtaukseen joulukuussa 1991, vain päivää ennen 50. syntymäpäiväänsä. Edes hänen omaisensa eivät halunneet Speckin maallisia jäännöksiä, joten ne tuhkattiin, ja vain kaksi ihmistä maailmassa tietää mihin hänen tuhkansa on siroteltu. == Lähteet == * Luokka:Yhdysvaltalaiset joukkomurhaajat Luokka:Vuonna 1941 syntyneet Luokka:Vuonna 1991 kuolleet
Felipe Reyes

Felipe Reyes Cabanas (s. 16. maaliskuuta 1980 Córdoba) on espanjalainen kilpauransa päättänyt koripalloilija, pelipaikaltaan iso laitahyökkääjä tai sentteri.Ficha Real Madrid. Viitattu 17.12.2008.. Reyes edusti pitkään Espanjan ACB-liigassa pelannutta Real Madridia, jonka kapteeni hän myös oli. Espanjan aikuisten maajoukkueessa Reyes voitti kolme olympiamitalia, maailmanmestaruuden vuonna 2006 ja kuusi EM-mitalia joista kolme kultaista. == Elämä ja ura == Reyes oli madridilaisseura Estudiantesin kasvatti ja pelasi ensimmäiset ACB-ottelunsa seuran edustusjoukkueessa 18-vuotiaana kaudella 1998–1999. Real Madridia hän edusti vuosina 2004–2021.Jugadores ACB. Viitattu 17.12.2008. Espanjan miesten maajoukkueessa Reyes debytoi vuonna 2001 ottelussa Israelia vastaan. Hän saavutti miesten maajoukkueessa kymmenen arvokisamitalia.Olympedia Reyesin vanhempi veli Alfonso Reyes on entinen koripalloilija. Reyes päätti uransa 41-vuotiaana kesällä 2021.https://www.marca.com/baloncesto/acb/2021/06/24/60d452b0e2704ed13a8b45ca.htmlhttps://www.realmadrid.com/noticias/2021/06/24/acto- de-homenaje-y-despedida-de-felipe-reyes === Joukkuesaavutukset === Seurajoukkueet * Intercontinental Cupin mestaruus 2015 * ULEB Cupin mestaruus 2007 * Euroliigan mestaruus 2015 ja 2017 * Espanjan mestaruus 2005, 2007, 2013, 2015, 2016, 2018 ja 2019 * Espanjan cup-mestaruus 2000, 2012, 2014, 2015, 2016, 2017 ja 2020 * Espanjan supercup- mestaruus 2012, 2013, 2014, 2018, 2019 ja 2020 Maajoukkue * Olympiahopeaa 2008 ja 2012 ** Olympiapronssia 2016 * MM-kultaa 2006 * EM-kultaa 2009, 2011 ja 2015 ** EM-hopeaa 2003 ja 2007 ** EM-pronssia 2001 == Lähteet == * * Reyesin esittely Real Madridin sivustolla * Reyesin esittely ACB:n sivustolla === Viitteet === == Aiheesta muualla == Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1980 syntyneet Luokka:Elävät henkilöt
Andrei Markov (jääkiekkoilija)

Andrei Viktorovitš Markov (, s. 20. joulukuuta 1978 Voskresensk, Venäjän SFNT, Neuvostoliitto) on venäläis-kanadalainen uransa lopettanut jääkiekkoilija. Hän on pelannut NHL:ssä 990 peliä Montreal Canadiensin paidassa. == Maajoukkueura == Markov oli mukana Venäjän jääkiekkomaajoukkueessa vuoden 2008 MM-kilpailuissa, joissa joukkue voitti kultaa. ==Tilastot== 1996–97 Himik Voskresensk RSL 43 8 4 12 32 2 1 1 2 0 JMM 6 0 1 1 2 1997–98 Himik Voskresensk RSL 43 10 5 15 83 – – – – – JMM 1998–99 HK Dynamo Moskova RSL 38 10 11 21 32 16 3 6 9 6 MM 6 1 4 5 2 1999–00 HK Dynamo Moskova RSL 29 11 12 23 28 17 4 3 7 8 MM 6 0 2 2 0 2000–01 Quebec Citadelles AHL 14 0 5 5 4 7 1 1 2 2 2000–01 Montreal Canadiens NHL 63 6 17 23 18 – – – – – 2001–02 Quebec Citadelles AHL 12 4 6 10 7 – – – – – 2001–02 Montreal Canadiens NHL 56 5 19 24 24 12 1 3 4 8 2002–03 Montreal Canadiens NHL 79 13 24 37 34 – – – – – 2003–04 Montreal Canadiens NHL 69 6 22 28 20 11 1 4 5 8 2004–05 HK Dynamo Moskova RSL 42 7 16 23 76 10 2 0 2 22 MC 2 0 1 1 2 MM 9 1 4 5 20 2005–06 Montreal Canadiens NHL 67 10 36 46 74 6 0 1 1 4 OK 8 1 2 3 6 2006–07 Montreal Canadiens NHL 77 6 43 49 56 – – – – – MM 8 3 5 8 2 2007–08 Montreal Canadiens NHL 82 16 42 58 63 12 1 3 4 8 MM 6 0 2 2 4 2008–09 Montreal Canadiens NHL 78 12 52 64 36 – – – – – 2009–10 Montreal Canadiens NHL 45 6 28 34 32 8 0 4 4 0 OK 4 0 2 2 0 2010–2011 Montreal Canadiens NHL 7 1 2 3 4 – – – – – 2011–2012 Montreal Canadiens NHL 13 0 3 3 4 – – – – – 2012–2013 Vitjaz Tšehov KHL 21 1 6 7 16 – – – – – Montreal Canadiens NHL 48 10 20 30 14 5 0 1 1 0 2013–2014 Montreal Canadiens NHL 81 7 36 43 34 17 1 9 10 10 OK 5 0 2 2 0 2014–2015 Montreal Canadiens NHL 81 10 40 50 38 12 1 1 2 8 2015–2016 Montreal Canadiens NHL 81 5 39 44 38 – – – – – 2016–2017 Montreal Canadiens NHL 62 6 30 36 16 6 0 1 1 10 WCup 4 0 0 0 6 2017–2018 Ak Bars Kazan KHL 55 5 28 33 42 19 1 2 3 12 2018–2019 Ak Bars Kazan KHL 49 2 12 14 20 4 0 0 0 6 2019–2020 Lokomotiv Jaroslavl KHL 23 1 6 7 32 6 0 1 1 2 NHL 990 119 453 572 505 89 5 27 32 56 KHL 148 9 52 61 110 29 1 3 4 20 ==Lähteet== * * Luokka:Venäläiset jääkiekkoilijat Luokka:Jääkiekon maailmanmestarit Luokka:Montreal Canadiensin varaamat pelaajat Luokka:Vuonna 1978 syntyneet Luokka:Elävät henkilöt
Formalismi (matematiikka)

Formalismi on matematiikan filosofian suuntaus, jonka mukaan matemaattisia väittämiä voidaan pitää väittäminä, jotka koskevat tiettyjen merkkijonojen käsittelysääntöjen seuraamuksia. Esimerkiksi ”pelissä” nimeltä Euklidinen geometria (joka koostuu ”aksioomiksi” kutsutuista merkkijonoista sekä ”päättelysäännöistä”, joiden avulla annetuista merkkijonoista voidaan tuottaa uusia merkkijonoja) voidaan todistaa, että Pythagoraan lause pätee (eli voidaan tuottaa merkkijono, joka vastaa Pythagoraan lausetta). Matemaattiset totuudet eivät koske lukuja, joukkoja, kolmioita ja niin edelleen -- eivätkä oikeastaan mitään todella olemassa olevaa. Toinen formalismin muoto tunnetaan deduktivismina. Deduktivismissa Pythagoraan lause ei ole absoluuttinen vaan suhteellinen totuus: jos asetat merkkijonojen merkityksen siten, että pelin säännöistä tulee tosia (eli aksioomiksi tulee tosia lauseita ja päättelysäännöt ovat totuuden säilyttäviä), tällöin sinun on hyväksyttävä lause, tai paremminkin sille antamasi tulkinnan tulee olla tosi lause. Sama pätee kaikkiin matemaattisiin lauseisiin. Formalismin ei kuitenkaan tarvitse tarkoittaa, että matematiikassa on kyse vain merkityksettömästä symbolisesta pelistä. Formalisti voi toivoa, että on olemassa joku tulkinta, jolla ”pelin” säännöt pitävät. Monien formalistien mukaan käytetty aksioomajärjestelmä valittaisiin kulloisenkin tieteenalueen ongelman tai matemaattisen ongelman perusteella. Formalismin varhaisiin kannattajiin kuului David Hilbert, jonka ohjelman oli tarkoitus olla koko matematiikan täydellinen ja konsistentti aksiomatisointi (konsistenttiuden tarkoittaessa sitä, ettei järjestelmästä voida johtaa ristiriitoja). Gödelin epätäydellisyyslause, joka osoitti, ettei mikään riittävän ilmaisuvoimainen aksioomajärjestelmä voi koskaan osoittaa omaa ristiriidattomuuttaan, kuitenkin romutti Hilbertin ohjelman. == Formalisteja == * Rudolf Carnap * Haskell Curry * David Hilbert * Alfred Tarski == Aiheesta muualla == * * Luokka:Matematiikan filosofia
Timanttikyyhkyt

Timanttikyyhkyt (Geopelia) on kyyhkyjen heimoon kuuluva lintusuku. == Timanttikyyhkyihin (Geopelia) kuuluvia lajeja == * Indonesianseeprakyyhky (Geopelia maugei) * Kukkujakyyhky (Geopelia humeralis) * Seeprakyyhky (Geopelia striata) * Timanttikyyhky (Geopelia cuneata) * Vaaleaseeprakyyhky (Geopelia placida) ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Geopelia Luokka:Kyyhkylinnut
Fiktionalismi

Fiktionalismi on filosofinen oppi, jonka mukaan jotakin tyyppiä olevia väittämiä ei tule ottaa kirjaimellisesti tosina, vaan sen sijaan eräänlaisena hyödyllisenä fiktiona. Merkittävimpiä fiktionalismin muotoja ovat modaalinen fiktionalismi, jonka mukaan mahdollisuuksia ja välttämättömyyksiä koskevat väittämät ovat pelkkää fiktiota, sekä matemaattinen fiktionalismi, jonka mukaan puhe luvuista ja muista matemaattisista entiteeteistä on pelkkää fiktiota. Lisäksi metaetiikassa tunnetaan vastaava kanta nimeltä moraalinen fiktionalismi. Fiktionalismissa voidaan katsoa, ettei fiktionaalisina pidettyjen väittämien tarkoituksena ole totuus, vaan jokin muu teorian hyve, kuten yksinkertaisuus. == Katso myös == * Eliminativismi * Reduktionismi == Kirjallisuutta == * Walton, K.: “Fictional Entities”. Teoksessa * Yablo, S.: “Go Figure: A Path Through Fictionalism”. Teoksessa == Aiheesta muualla == * * * Nolan, Daniel & Restall, Greg & West, Caroline: Moral Fictionalism Luokka:Filosofiset opit
Ludwig Nohl

Ludwig Nohl (5. joulukuuta 1831 Iserlohn – 15. joulukuuta 1885 Heidelberg) oli saksalainen musiikkikirjailija. Nohl opiskeli aluksi lakia, mutta hänestä tuli musiikinopettaja. Hän kirjoitti väitöskirjansa Mozartista vuonna 1860 ja rupesi opettamaan musiikin estetiikkaa. Nohl muutti Müncheniin, jossa toimi luennoitsijana ja julkaisijana. Hän kirjoitti muun muassa Ludwig van Beethovenin elämäkerran. Vuonna 1872 Nohl palasi Heidelbergiin, jossa hän opetti musiikin historiaa ja estetiikkaa kuolemaansa saakka. Vuonna 1881 hänet palkittiin urastaan professorina. Nohl julkaisi myös Beethovenin säveltämäksi oletetun Für Elisen nuotit vuonna 1865 löydettyään ne eräästä yksityiskodista. Syksyllä 2009 musiikintutkija ja pianisti Luca Chiantore kuitenkin ilmoitti epäilevänsä, että Nohl olisikin säveltänyt sen itse.Für Elise ei ehkä olekaan Beethovenin sävellys , Helsingin Sanomat, 19.10.2009 == Kirjoja == * Der Geist der Tonkunst, Frankfurt am Main 1861 * Briefe Beethovens, mit einem Facsimile, Stuttgart 1865 * Neue Briefe Beethovens, Stuttgart 1867 * Spohr, Leipzig 1884 == Lähteet == Luokka:Saksalaiset kirjailijat Luokka:Vuonna 1831 syntyneet Luokka:Vuonna 1885 kuolleet
Luppakorvaisuus

Luppakorvaisuus on esimerkiksi koirille jalostettu ominaisuus, jossa korvanlehti roikkuu velttona korvakäytävän päällä. Villieläimillä luppakorvaisuutta ei esiinny. Se haittaa eläimen kuuloa, ja siksipä evoluutio suosii pystykorvaisia eläimiä. Luokka:Nisäkkäiden anatomia Luokka:Evoluutiobiologia
Gustav Sule

Gustav Sule (10. syyskuuta 1910 Tartto - 3\. huhtikuuta 1942 Kotlas, Arkangelin alue) oli virolainen yleisurheilija, joka kilpaili enimmäkseen keihäänheitossa ja korkeushypyssä. Hän voitti pronssia Torinon EM-kisoista 1934 tuloksella 69,31 m. Sule kilpaili myös Berliinin olympialaisissa 1936, mutta ei päässyt finaaliin. Sule voitti urallaan vuosina 1928–1940 yhdeksän Viron mestaruutta keihäänheitossa ja yhden korkeushypyssä. Vuosina 1931–1938 hän paransi Viron keihäänheiton ennätystä kuusi kertaa (69,54 metristä 75,93 metriin). Hän kuului kahdeksan vuoden ajan maailman kymmenen parhaan keihänheittäjän joukkoon - vuosina 1931 ja 1934 hän oli 2., vuonna 1938 3. sekä vuosina 1932, 1933, 1937 ja 1939 4. maailmanlistalla. Vuoden 1932 Los Angelesin kisoissa hän olisi ollut varteenotettava mitaliehdokas, mutta maailmanpulasta aiheutuneet rahoitusvaikeudet estivät virolaisten urheilijoiden matkustamisen kisoihin. Gustav Sule valittiin vuonna 1934 vuoden virolaiseksi urheilijaksi. Torinon vuoden 1934 EM-kisojen pronssimitalin ja Berliinin vuoden 1936 olympiakisojen jälkeen vuoden 1938 EM-kisoissa Pariisissa hän sijoittui neljänneksi suomalaisten Järvisen, Nikkasen ja Unkarin Várszegin jäjessä tuloksella 70,50 ennen maanmiestään Friedrich Issakia. Kaikkiaan Sule edusti Viroa 21 kertaa. Gustav Sule opiskeli taloustiedettä Tarton yliopistossa. Valmistumisensa jälkeen hän työskenteli kaupunginpankin työntekijänä - ensin Tartossa, vuodesta 1940 Tallinnassa. Vuonna 1941, kun Virosta oli tullut osa Neuvostoliittoa, hänet kutsuttiin palvelukseen Puna-armeijaan. Hän kuoli keuhkokuumeeseen ja aliravitsemukseen Kotlasissa maailmansodan aikaan huhtikuussa 1942 ollessaan työpataljoonassa. Gustav Sulen urheilullisen menestyksen muistoksi Virossa on järjestetty ”Gustav Sulen muistokilpailu” vuodesta 1958 lähtien. ==Lähteet== Luokka:Virolaiset keihäänheittäjät Luokka:Virolaiset korkeushyppääjät Luokka:Stalinin vainoissa kuolleet Luokka:Vuonna 1910 syntyneet Luokka:Vuonna 1942 kuolleet
Hans-Peter Gies

Hans-Peter Gies (s. 9. toukokuuta 1947) on entinen itäsaksalainen kuulantyöntäjä. Gies saavutti Ateenan EM-kilpailuissa 1969 kuulantyönnössä pronssia tuloksella 19,78 m. Münchenin 1972 olympialaisissa hän työnsi loppukilpailun ensimmäisellä kierroksella kisan parhaan tuloksensa 21,14 m sekä kolmella seuraavalla kierroksella tulokset 21,00, 21,01 ja 20,62 m. Kahdella viimeisellä kierroksella hän ei saanut tulosta. Lopputuloksissa hän oli neljäs tasatuloksella pronssimitalisti Hartmut Briesenickin kanssa mutta Briesenickin toiseksi paras työntö oli yhden senttimetrin parempi kuin Giesin vastaava. Montréalin 1976 olympialaisissa Gies sijoittui viidenneksi tuloksella 20,47 m. ==Lähteet== * * Luokka:Itäsaksalaiset kuulantyöntäjät Luokka:Vuonna 1947 syntyneet Luokka:Elävät henkilöt
Dieter Hoffmann

Dieter Hoffmann (27. elokuuta 1942 – 16. syyskuuta 2016) oli itäsaksalainen kuulantyöntäjä. Hoffmann saavutti uransa ainoan ulkoratojen arvokisamitalin Ateenan EM-kilpailuissa 1969, kun hän voitti kuulantyönnössä kultaa tuloksella 20,12 m. Budapestin EM-kilpailuissa 1966 hän sijoittui kahdeksanneksi tuloksella 18,02 m ja Helsingin EM-kilpailuissa 1971 seitsemänneksi tuloksella 19,38 m. Parhaan olympialaissijoituksensa hän saavutti Méxicossa 1968 sijoittuessaan neljänneksi tuloksella 20,00 m. Ensimmäisissä sisäratojen EM- kilpailuissa Dortmundissa 1966 Hoffmann saavutti hopeaa tuloksella 18,25 m. ==Lähteet== * * * ===Viitteet=== Luokka:Itäsaksalaiset kuulantyöntäjät Luokka:Vuonna 1942 syntyneet Luokka:Vuonna 2016 kuolleet
Mikko Räisänen

Mikko Antero Räisänen (8. huhtikuuta 1953 Helsinki – 15. heinäkuuta 2009 Helsinki) oli MTV Oy:n varatoimitusjohtaja, koulutukseltaan diplomi-insinööri. Räisäsen työ- ja luottamustehtäviä ovat olleet Subtv:n ja Suomen uutisradio Oy:n (Radio Nova) hallituksen puheenjohtajuus, Bonnier Publications Oy:n hallituksen jäsenyys sekä Pretax Oy:n hallituksen puheenjohtajuus. == Lähteet == * === Viitteet === Luokka:Suomalaiset yritysjohtajat Luokka:Suomalaiset insinöörit Luokka:Vuonna 1953 syntyneet Luokka:Vuonna 2009 kuolleet
Mende (Ranska)

Mende on kaupunki Ranskassa. Se on Lozèren departementin prefektuuri, eli pääkaupunki, Languedoc-Roussillonin alueella (région). == Lähteet == == Aiheesta muualla == thumb|400px|left|Näkymä Menden keskustaan Luokka:Ranskan kaupungit Luokka:Lozèren kunnat
Mikko Valle

Mikko Martti Aleksi Valle (s. 11. toukokuuta 1970 Helsinki) on entinen suomalainen kymmenottelija. Hän edusti Helsingin Kisa-Veikkoja ja häntä valmensivat Kari Sinisalo, Esko Tantarimäki ja Jussi Valle. Valle voitti kahdesti nuorten Pohjoismaiden mestaruuden kymmenottelussa: 20-vuotiaiden sarjassa Kööpenhaminassa vuonna 1989 ja 22-vuotiaiden sarjassa Huddingessa 1992. Vuonna 1989 hän sijoittui lisäksi seitsemänneksi 19-vuotiaiden EM- kilpailuissa Varazdinissa. Helsingin EM-kilpailuissa 1994 hän oli viidestoista tuloksella 7670 pistettä. Valle edusti Suomea aikuisten maaotteluissa ja Euroopan cupin kilpailuissa vuosina 1992–1999. Hän voitti maaottelukilpailun Huddingessa 1995 ja Turussa 1996. Valle teki kymmenotteluennätyksensä 7780 pistettä sijoittuessaan seitsemänneksi Euroopan cupin kilpailussa Oulussa 1997. Hän heitti keihästä parhaimmillaan 75,60 m Bressanonessa 1998 ja hyppäsi seivästä 505 cm Mikkelissä 1993. Valle voitti kymmenottelun Suomen mestaruuden 1989, 1992, 1993, 1995, 1996, 1997 ja 1998. Lisäksi hän sai SM-hopeaa 1991. == Lähteet == * Luokka:Suomalaiset yleisurheilun moniottelijat Luokka:Vuonna 1970 syntyneet Luokka:Elävät henkilöt
Saksan 1. armeija

Saksan 1. armeija () oli Saksan maavoimien armeijatason yhtymä toisessa maailmansodassa. == Historia == Wehrkreis XII perusti 1. armeijan esikunnan vähän ennen toisen maailmansodan puhkeamista 26. elokuuta 1939. Sen komentajaksi tuli Erwin von Witzleben. Armeijan tehtävänä oli vartioida Saksan Ranskan vastaista rajaa Maginot-linjan kohdalla, samalla kun pääosa Wehrmachtista hyökkäsi Puolaan. Ranskan valtaamisen yhteydessä armeija osallistui puolustuslinjan murtamiseen. Onnistuneen operaation jälkeen se sijoitettiin Ranskan Atlantin puoleiselle rannikolle vartiointi- ja miehitystehtäviin. Sen joukot osallistuivat operaatio Antoniin, Vichyn Ranskan miehittämiseen vuonna 1942. Lokakuusta 1941 toukokuuhun 1944 sen komentajana toimi kenraalieversti Johannes Blaskowitz. Kun liittoutuneet nousivat maihin Normandiassa 6. kesäkuuta 1944 armeija joutui vetäytymään Ranskan halki järjestäytyäkseen uudelleen Lothringenissa elokuussa 1944. Saksan rajalla käytyjen taistelujen aikana 1. armeija yritti estää George S. Pattonin johtamaa Yhdysvaltain 3. armeijaa ylittämästä Moselia ja valtaamasta Metziä. Se yritti pitää hallussaan myös Vosges-vuoria, joita Yhdysvaltain 7. armeija tavoitteli. Marraskuussa 1944 molemmat puolustuslinjat murtuivat ja 1. armeija vetäytyi Saksan rajalle suojelemaan tärkeää Saarinmaan teollisuusaluetta. Ardennien taistelun aikana uutena vuonna 1945 1. armeija hyökkäsi Yhdysvaltain 7. armeijan kimppuun pakottaen sen vetäytymään. Kun operaatio Nordwind kääntyi Saksalle tappiolliseksi tammikuun lopulla amerikkalaiset onnistuivat puskemaan 1. armeijan takaisin Siegfried-linjalle ja edelleen Reinin yli. Sieltä 1. armeija komennettiin vetäytymään Tonavalle. Se antautui liittoutuneille Alppien lähellä 6. toukokuuta 1945. == Komentajat == Armeijankomentajina olivatLexikon der Wehrmacht: *marsalkka Erwin von Witzleben perustamisesta – 24. lokakuuta 1940 *kenraali Johannes Blaskowitz 24. lokakuuta 1940 – 3. toukokuuta 1944 *panssarikenraali Joachim Lemelsen 3. toukokuuta – 4. kesäkuuta 1944 *jalkaväenkenraali Kurt von der Chevallerie 4. kesäkuuta – 5. syyskuuta 1944 *panssarikenraali Otto von Knobelsdorff 6. syyskuuta – 30. lokakuuta 1944 *jalkaväenkenraali Kurt von Tippelskirch 31. lokakuuta – 11. marraskuuta 1944 *panssarikenraali Otto von Knobelsdorff 11.–30. marraskuuta 1944 *panssarikenraali Hans von Obstfelder 30. marraskuuta 1944 – 28. helmikuuta 1945 *jalkaväenkenraali Hermann Förtsch 28. helmikuuta – 6. toukokuuta 1945 *ratsuväenkenraali Rudolf Koch-Erpach 6. toukokuuta 1945 – antautumiseen == Lähteet == 01
Fiktionalismi (matematiikka)

Fiktionalismi on matematiikan filosofian suuntaus, jonka mukaan luvut ja muut matemaattiset entiteetit eivät ole todellisuudessa olemassa, vaan ne ovat enemmän hyödyllistä fiktiota. Fiktionalismi sai alkunsa kun Hartry Field julkaisi teoksen Science Without Numbers (1980). Hän hylkäsi Quinen argumentin matematiikan välttämättömyydestä tieteelle ja itse asiassa käänsi sen toisin päin. Fieldin mukaan matematiikka oli turhaa, ja tuli tulkita joukoksi epätotuuksia, jotka eivät koske mitään todellista. Hän esitti Newtonin mekaniikan täydellisen aksiomatisoinnin, joka ei viitannut lukuihin tai funktioihin lainkaan. Hän esimerkiksi hyödynsi Hilbertin aksioomien ”välillisyyden” (betweenness) käsitettä luonnehtiessaan avaruutta ilman avaruudellisia koordinaatteja. Hilbertin geometria oli matemaattista, koska se puhuu abstrakteista pisteistä, mutta Fieldin teoriassa nämä pisteet ovat konkreettisia fysikaalisen avaruuden pisteitä, joten erillisiä matemaattisia olioita ei tarvita. Osoitettuaan, kuinka tiedettä tehdään ilman matematiikkaa, Field esitteli matematiikan uudelleen ”hyödyllisenä fiktiona”. Hän osoitti matemaattisen fysiikan olevan konservatiivinen laajennos hänen ei- matemaattisesta fysiikastaan (toisin sanoen jokainen fysikaalinen tosiasia, joka voidaan todistaa matemaattisessa fysiikassa, on todistettavissa Fieldin järjestelmässä), niin että matematiikassa on kyse luotettavasta prosessista, jonka fysikaaliset sovellutukset ovat kaikki tosia, vaikkakin sen omat lauseet ovat epätosia. Näin kun harjoitamme matematiikkaa, voimme nähdä itsemme ikään kuin kertomassa kertomusta, ja puhumassa luvuista ikään kuin ne olisivat olemassa. == Kirjallisuutta == * * == Aiheesta muualla == * Luokka:Matematiikan filosofia
Pekka Karhuvaara

Pekka Edwin Johannes Karhuvaara (s. 25. maaliskuuta 1954 Helsinki) on suomalainen media-alan yritysjohtaja ja päätoimittaja, jonka työpaikkoja ovat olleet muun muassa MTV, Iltalehti, Valtionrautatiet ja Suomen ulkoministeriö. Hän oli 1980- ja 1990-luvulla myös suosittu MTV:n asiaviihdeohjelmien juontaja. Karhuvaara toimi urallaan Helsinki Television paikallisuutisten päällikkönä, MTV:n Kymmenen uutisten politiikan toimittajana ja uutisankkurina, Ilta-Sanomien toimituspäällikkönä 1984–1985, ulkoasiainministeriön lehdistöneuvoksena Los Angelesissa 1985–1988 ja Washingtonissa 1989–1991, Valtionrautateiden viestintäjohtajana 1991–1993, Iltalehden vastaavana päätoimittajana 1994–2001, MTV:n ja koko Alma Media Oyj:n broadcasting-liiketoimintaryhmän toimitusjohtajana vuodesta 2002 sekä Bonnierille vuonna 2007 siirtyneen MTV:n hallituksen puheenjohtajana 2012–2014. Karhuvaara juonsi MTV:n lauantai-iltojen viihdesarjat Yökyö-peli (1984–1985) ja Suoraan Suomeen (1992) ja oli sekä esiintyjänä että käsikirjoittajana mukana sarjassa Anteeksi kuinka? (1993–1996). Kevätkaudella 1993 hänellä ja Ira Hammermannilla oli uudella MTV3-kanavalla talk show Musta- Pekka ja kilpailuohjelma Matkalle maailman ympäri. Pekka Karhuvaara on toimittaja-juontaja Lauri Karhuvaaran veli. Heidän äitinsä oli kansanedustaja Sinikka Karhuvaara (myöh. Linkomies-Pohjala) ja isoisänsä entinen pääministeri Edwin Linkomies. Pekka Karhuvaaran puoliso on pankkialalla työskennellyt Leena Walden. == Lähteet == Luokka:Suomalaiset päätoimittajat Luokka:Vuonna 1954 syntyneet Luokka:Elävät henkilöt Luokka:Suomalaiset yritysjohtajat Luokka:MTV Luokka:Suomalaiset televisiojuontajat Luokka:Suomalaiset uutisankkurit Luokka:Suomalaiset diplomaatit Luokka:Suomalaiset politiikantoimittajat
Tapani Haapakoski

Jouni Tapani Haapakoski (s. 14. kesäkuuta 1953 Ylivieska) on suomalainen seiväshyppääjä. Hän edusti Ylivieskan Kuulaa ja häntä valmensi Aulis Kairento. Haapakoski sijoittui Montréalin olympialaisissa 1976 viidenneksitoista tuloksella 520 cm. Sisäratojen EM-kilpailuissa 1977 San Sebastiánissa hän oli kahdeksas ylitettyään tasan viisi metriä. Prahan EM-kilpailuissa 1978 hän sijoittui kymmenenneksi tuloksella 530 cm. Moskovan olympialaisissa 1980 Haapakoski oli yhdeksäs hypättyään 545 cm ja Grenoblen EM-hallikilpailuissa 1981 viidestoista tuloksella 525 cm. Haapakoski edusti Suomea aikuisten maaotteluissa ja Euroopan cupin kilpailuissa vuosina 1975–1981. Hän hyppäsi ennätyksensä 555 cm Raahessa 13. heinäkuuta 1980. Sisäradoilla hän hyppäsi parhaimmillaan 545 cm Vierumäellä 1981. Haapakoski voitti ulkoratojen Suomen mestaruuden Turussa 1976 tuloksella 535 cm. SM-hopeaa hän saavutti 1975 ja 1977 sekä SM-pronssia 1978, 1979, 1980 ja 1986. Sisäratojen Suomen mestaruuden hän voitti 1977, 1979 ja 1981Finnish Indoor Championships gbrathletics.com. Urheilu-uransa jälkeen Haapakoski jatkoi jo uransa aikana hyppääjäkaverinsa Raimo Eskolan kanssa perustamassaan Raita Sport-yrityksessä, joka aloitti liiketoiminnan tuomalla lajinsa hyppyseipäitä Suomeen laajentaen edelleen alastulopehmusteiden maahantuontiin. Yritys toimi Oulaisissa. Yrityksessä Eskola toimi toimitusjohtajana ja Haapakoski vastasi myynnistä. He myivät yrityksensä vuonna 2001 kilpailijalleen Kerko Sportille, jossa Haapakoski jatkoi myyntipäällikkönä eläköitymiseensä vuoteen 2017 asti. == Lähteet == * === Viitteet === Luokka:Suomalaiset seiväshyppääjät Luokka:Vuonna 1953 syntyneet Luokka:Elävät henkilöt
Palacio Vistalegre

Palacio Vistalegre on areena Espanjan pääkaupungissa Madridissa. Se sijaitsee Vista Alegressa Carabanchelin alueella kaupungin lounaisosassa. Aiemmin Palacio Vistalegren paikalla sijaitsi vuonna 1908 rakennettu La Chata -nimellä tunnettu härkätaisteluareena, joka suljettiin 1980-luvun alussa ja purettiin vuonna 1995. Uusi moderni sisäareena avattiin vuonna 2000 Curro Romeron tähdittämällä härkätaistelulla.Palacio de Vistalegre Portal Taurino. Viitattu 17.12.2008. Härkätaistelun lisäksi areenalla järjestetään muun muassa konsertti- ja urheilutapahtumia. Se on toiminut muun muassa Estudiantesin (2001–2005) ja Real Madridin (2004–2010) koripallojoukkueiden kotikenttänä.El pabellón Real Madrid. Viitattu 17.12.2008.Canchas de juego Estudiantes. Viitattu 17.12.2008. 14 000 -paikkaisen pääsalin lisäksi areenalla on kolme pienempää salia, kapasiteetiltaan 3 000, 1 200 ja 400 paikkaa. Areenan alapuolella on kauppakeskus ja 1 500 ajoneuvon pysäköintitilat. Madridin metron linjan 5 asema Vista Alegre sijaitsee areenan lähistöllä. == Lähteet == == Aiheesta muualla == * Palacio Vistalegren sivusto * Palacio Vistalegre European Arenas Associationin sivustolla Luokka:Madridin rakennukset ja rakennelmat Luokka:Madridin urheilu Luokka:Real Madrid Luokka:Espanjan urheiluhallit
Tsipuro

Tsipuro () eli tsikudia (τσικουδιά, tsikoudiá) eli (kreetalainen) raki (ρακί tai ρακή, rakí) on kreikkalainen viinirypälemäskistä tislattu kirkas maustamaton viina. Tsipuro muistuttaa maultaan hyvää pontikkaa, jossa on vieno viinirypäleen vivahde. Alkoholipitoisuus on kaupoissa myytävässä tsipurossa yleensä noin 37–40 %, muutoin jopa 60 %. pienoiskuva|vasen|160px|Pullo kreetalaista tsikudiaa eli rakia. Tsipuroa alettiin valmistaa noin seitsemänsataa vuotta sitten Athos-vuoren eli Pyhän Vuoren luostareissa. Tsipuroa tarjotaan Athoksella ja muissa kreikkalaisissa luostareissa pyhiinvaeltajille. Erityisesti Kreetalla tsipuro tunnetaan paitsi tsikudiana myös nimellä raki, mikä viittaa tällöin siis maustamattomaan viinaan, ei turkkilaiseen rakiin eli ouzon kaltaiseen anismaustettuun viinaan. Tsikudia sai saarella turkkilaisperäisen rakin nimen osmanivallan aikana, koska juomissa on makua lukuun ottamatta paljon yhtäläisyyksiä. Myös Kreetalla viinan valmistus on perinteisesti kotona tapahtuvaa. Raki on saarella oleellinen osa kulttuuria ja yhteisöllisyyttä. Tsipuroa valmistetaan lisäksi erityisesti Thessaliassa, Epeiroksessa ja Makedoniassa. Kykladeilla ja muilla Kreikan saarilla tunnetaan tsipuron kaltainen viina nimellä souma, Kyproksella nimellä zivania. Tsipuroa valmistetaan viininkorjuun jälkeen aina loka- joulukuussa. Se tehdään rypälemäskistä eli viininvalmistuksessa ylijääneistä rypäleiden kuorista. Kuoret puristetaan ja niiden annetaan käydä tynnyreissä 40 päivää. Tämän jälkeen mäski laitetaan kiehumaan pronssikattilaan. Alkoholi höyrystyy kattilaan liitettyihin putkistoihin. Putkia viilennetään ulkopuolelta vedellä, jolloin alkoholi tiivistyy jälleen nesteeksi, joka valutetaan pulloihin. Muualla samankaltaisia juomia ovat esimerkiksi Italian grappa ja Keski-Anatolian arrak (Aragh Sagi). == Lähteet == == Aiheesta muualla == Luokka:Kreikkalaiset juomat Luokka:Viinat
Joe Spano

Joseph Peter Spano (s. 7. heinäkuuta 1946 San Francisco, Kalifornia) on yhdysvaltalainen näyttelijä, joka tunnetaan parhaiten rooleistaan TV-sarjassa Hill Street Blues, jossa hän esitti siviilipukuista etsivää Henry Goldblumea. Joe Spano valmistui Bishop Riordan High Schoolista sekä Kalifornian Berkeleyn yliopistosta. Hänen alati lisääntynyt kiinnostuksensa näyttämötaiteeseen vei voiton aiotuista lääketieteen opinnoista. San Franciscossa hän työskenteli The Wing -nimisen improvisaatioteatteriryhmän kanssa ja yliopistoaikanaan vuonna 1967 Spano teki näyttämödebyyttinsä Pariisissa Shakespearen Romeo ja Julia -näytelmässä. Seuraavana vuonna hän oli perustamassa yliopiston Berkeley Repertory Theatrea ja esiintyi teatterin ensimmäissessä näytelmässä nimeltään Woyzek. Kaikienkaikkiaan Spano oli mukana teatterin eri näytelmissä seuraavan kymmenen vuoden aikana. Teatterin ohjelmistossa olivat muun muassa ”Hamlet” ja ”Kissa kuumalla katolla”. 70-luvun lopussa hän päätti lähteä kokeilemaan onneaan Hollywoodiin. Pääasiallisesti hän esiintyi vierailevana tähtenä erilaisissa TV-sarjoissa, mutta niiden ohessa hän pääsi myös pieniin sivuosiin oikeissa elokuvissa, kuten Svengijengi '62 ja Murskaaja. Spanon merkittävin roolinsa on kuitenkin ollut TV-sarjassa Hill Street Blues, jonka etsivä Goldblumen roolistaan hän pääsi ehdolle Emmy-palkinnon saajaksi vuonna 1983. Hill Street Bluesin parissa kului koko 80-luvun alkupuolisko vuoteen 1987 asti. Tämän jälkeen Spano on nähty useissa TV-sarjoissa joko vierailevana tähtenä tai sitten keskeisemmässä roolissa. Keskeisimmät roolit ovat olleet TV-sarjoissa Harkittu murha, NYPD Blue sekä NCIS Rikostutkijat. Hill Street Bluesin jälkeen tärkeimmät elokuvaroolinsa Spano teki Tom Hanksin kanssa elokuvassa Apollo 13 sekä Richard Geren ja Edvard Nortonin kanssa elokuvassa Alaston pelko. Välttääkseen sekaannuksen samannimiseen australialaiseen näyttelijään, hän on lyhentänyt etunimensä Joseph muotoon Joe. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1946 syntyneet Luokka:Elävät henkilöt
Sandovon piiri

Sandovon piiri () on paikallinen itsehallintoalue Tverin alueella Venäjällä. Vuonna 1929 perustetun piirin pinta-ala on 1 603 neliökilometriä. Asukkaita on 7 500 henkeä (vuonna 2009). Piirin hallinnollinen keskus on Sandovon taajama. Lisäksi siihen kuuluu 5 maalaiskuntaa: * Bolšoje Malinskoje (ven. Большое Малинское) * Lukino (ven. Лукино, karjalaksi Lukina) * Soboliny (ven. Соболины) * Staroje Sandovo (ven. Старое Сандово) * Toporovo (ven. Топорово) Sandovon piiri on vanhaa tverinkarjalaisten asuinseutua. Vuonna 1926 nykyisen piirin alueella karjalaisia oli 7 772 henkeä. Silloisessa Sandovon kunnassa he muodostivat 24 % ja Topalkovon kunnassa 17 % väestöstä. ==Lähteet== ==Aiheesta muualla== * Sandovon piiri Tverin alue -tietosanakirjassa * Sandovon piirin sivusto *
Okasirkat

Okasirkat (Tetrigidae) on varsinaisia heinäsirkkoja läheisesti muistuttava hyönteisheimo. Siihen kuuluu maailmanlaajuisesti 250 suvussa yhteensä noin 1 500 lajia. Useimmat lajit ovat trooppisia. Okasirkat ovat pieniä, vain noin senttimetrin pituisia, harmaanruskeita hyönteisiä. Keskeisenä tuntomerkkinä okasirkkojen keskiruumis on selkäpuolelta voimakkaasti pidentynyt ja jatkuu terävänä kilpenä takaruumiin kärkeen asti. Etummainen siipipari on surkastunut tai puuttuu, mutta takasiivet toimivat lentämisessä. Okasirkat ovat kuuroja eivätkä ne siritä lainkaan. Suuri osa lajeista elää veden läheisyydessä ja monet kykenevät uimaan sekä tarvittaessa jopa sukeltamaan. Okasirkat talvehtivat täysikasvuisina. Varsinaisista keski- ja syyskesän heinäsirkoista poiketen okasirkkoja esiintyy myös keväällä sekä loppusyksystä. == Lajit Suomessa == Suomessa okasirkkoja esiintyy viisi lajia. Ne kaikki kuuluvat sukuun Tetrix. Suomen lajiston uhanalaisarvioinnissa 2019 lapinokasirkka luokiteltiin vähäisten havaintojen vuoksi puutteellisesti tunnetuksi. Sama status sillä on myös vuonna 2016 julkaistussa koko Euroopan suorasiipislajiston uhanalaisarvioinnissa. * Nummiokasirkka Tetrix bipunctata * Lapinokasirkka Tetrix fuliginosa (DD, puutteellisesti tunnettu) * Rantaokasirkka Tetrix subulata * Sarviokasirkka Tetrix tenuicornis * Lännenokasirkka Tetrix undulata == Lähteet == * === Viitteet === *
Hervannan Sanomat

Hervannan Sanomat on tamperelainen ilmaisjakelu- ja paikallislehti, jonka jakoalueita ovat Hervannan, Kaukajärven, Lukonmäen, Messukylän, Hallilan ja Vuoreksen alueet. Lehden ensimmäinen numero julkaistiin 1975. Painosmäärä on noin 22 000 kappaletta. Lehdestä on luettavissa näköispainos Hervannan Sanomien kotisivuilla. Lehden on perustanut Hervannan Tiedotusyhdistys ry, joka myös edelleen omistaa lehden kustannusoikeudet. Lehteä on julkaissut loppuvuodesta 2015 lähtien HerMedia Oy, ja painopaikka on Alma Manu Oy. ==Lähteet== * Hervannan Sanomat, 17.12.2008, s. 4. === Viitteet === ==Aiheesta muualla== *Hervannan Sanomat *Hervannan historiaa (pdf) Luokka:Suomalaiset kaupunkilehdet Sanomat Luokka:Alma Median sanomalehdet Luokka:Tampereen media
Charles de Souancé

Charles de Souancé (1823 – 1896) oli ranskalainen paroni, merivoimien komissaari, kirjailija ja lintutieteilijä. Souancé keräsi laajan lintukokoelman setänsä François Victor Masséna kanssa. Hän nimesi muun muassa pikkuviherkaijan (Cyanoramphus malherbi) 1857.Zoonomen == Lähteet == Luokka:Ranskalaiset ornitologit Luokka:Vuonna 1823 syntyneet Luokka:Vuonna 1896 kuolleet
Untulanharju

Untulanharju on harju Hämeenlinnan Lammilla Kanta-Hämeessä. Yhdessä viereisen Ormajärven kanssa se muodostaa valtakunnallisesti arvokkaan luontotyyppien kokonaisuuden ja kuuluu Natura 2000 -ohjelmaan. Ormajärvi on lähdevaikutteinen, harjun liepeellä sijaitseva järvi, jonka kasvillisuus on monipuolista ja erikoista. Untulanharjun pintakerros on maalajiltaan hienoa hietaa, ns. Lammin lössiä, joka on hyvin ravinteikasta ja on todennäköisesti tuulen kuljettamaa. Harjulla esiintyy mm. metsälehmusta ja pähkinäpensaslehtoja. Harjun korkeimmassa kohdassa on entinen vesitorni. ==Lähteet== ==Aiheesta muualla== * * Luokka:Suomen harjut Luokka:Lammi Luokka:Hämeenlinnan luonto Luokka:Suomen Natura-alueet
Doug Murray

Douglas Thomas Lars ”Doug” Murray (s. 12. maaliskuuta 1980 Bromma, Tukholma) on ruotsalainen uransa päättänyt jääkiekkoilija. Murray pelasi yli 500 NHL- ottelua vuosien 2005 ja 2014 välisenä aikana pääosin San Jose Sharks -joukkueessa ja päätti uransa Saksan DEL-liigan Kölner Haie -seuran riveissä vuonna 2015. Murrayn isoisä Lasse Björn on yksi Ruotsin jääkiekkohistorian tunnetuimmista pelaajista ja kuuluu IIHF Hall of Fame -kunniagalleriaan. Björn pelasi koko uransa Djurgårdens IF -seurassa ja se on myös Murrayn kasvattajaseura, joskin hän aloitti junioriuransa IK Götan riveissä. Maineikkaassa TV-pucken -junioriturnauksessa Murray pelasi Tukholman joukkueessa vuonna 1995. Djurgårdenista Murray siirtyi ruotsalaispelaajille epätyypillistä reittiä Pohjois-Amerikkaan Yhdysvaltain itärannikon EJHL- junioriliigaan ja jatkoi NHL-varauksen jälkeen Cornellin yliopistoon toimien siellä joukkueen kapteenina ja tullen valituksi kahdesti yliopistosarjojen tähdistöjoukkueeseen. Ammattilaisurallaan Murray edusti Ruotsin jääkiekkomaajoukkuetta sekä maailmanmestaruuskilpailuissa vuonna 2008 että olympialaisissa vuonna 2010. Jääkiekkouransa jälkeen Murray on esiintynyt TV3-kanavan Floridaan sijoittuvassa Parneviks-tositelevisiosarjassa päähenkilö Jesper Parnevikin tyttären Penny Parnevikin kumppanina. == Tilastot == 1999–2000 Cornellin yliopisto NCAA 32 3 6 9 38 – – – – – 2000–2001 Cornellin yliopisto NCAA 25 5 13 18 39 – – – – – 2001–2002 Cornellin yliopisto NCAA 35 11 21 32 67 – – – – – 2002–2003 Cornellin yliopisto NCAA 35 5 20 25 30 – – – – – 2003–2004 Cleveland Barons AHL 72 10 12 22 75 9 3 0 3 37 2004–2005 Cleveland Barons AHL 54 6 17 23 56 – – – – – 2005–2006 San Jose Sharks NHL 34 0 1 1 27 – – – – – Cleveland Barons AHL 20 1 7 8 35 – – – – – 2006–2007 San Jose Sharks NHL 35 0 3 3 31 – – – – – Worcester Sharks AHL 5 2 1 3 8 – – – – – 2007–2008 San Jose Sharks NHL 66 1 9 10 98 13 1 1 2 2 MM 5 0 0 0 27 2008–2009 San Jose Sharks NHL 75 0 7 7 38 6 0 0 0 9 2009–2010 San Jose Sharks NHL 79 4 13 17 66 15 1 6 7 8 OK 4 0 0 0 0 2010–2011 San Jose Sharks NHL 73 1 13 14 44 18 0 1 1 8 2011–2012 San Jose Sharks NHL 60 0 4 4 31 5 0 0 0 19 2012–2013 Djurgården Allsvenskan 14 1 2 3 36 – – – – – San Jose Sharks NHL 29 0 3 3 26 – – – – – Pittsburgh Penguins NHL 14 1 2 3 9 15 2 1 3 32 8 kautta yhteensä NHL 465 7 55 62 370 72 4 9 13 78 == Lähteet == * * * * Doug Murray sivustolla TSN.ca Luokka:Ruotsalaiset jääkiekkoilijat Luokka:San Jose Sharksin varaamat pelaajat Luokka:Vuonna 1980 syntyneet Luokka:Elävät henkilöt
Christian Ehrhoff

Christian Ehrhoff (s. 6. heinäkuuta 1982 Moers, Länsi-Saksa) on saksalainen jääkiekkoilija, pelipaikaltaan puolustaja. Hän pelaa Saksan DEL2-liigassa, Krefeld Pinguinen joukkueessa. Ehrhoff on pelannut NHL:n runkosarjassa lähes 800 ottelua. ==Tilastot== 1999–2000 Krefeld Pinguine DEL 9 1 0 1 6 3 0 0 0 0 EV Duisburg Oberliga 41 3 12 15 50 — — — — — JMM 6 0 1 1 20 2000–2001 Krefeld Pinguine DEL 58 3 11 14 73 — — — — — EV Duisburg Oberliga 66 1 2 3 12 — — — — — JMM 5 1 3 4 6 2001–2002 Krefeld Pinguine DEL 46 7 17 24 81 3 0 0 0 2 OK 7 0 0 0 8 2002–2003 Krefeld Pinguine DEL 48 10 17 27 54 14 3 6 9 24 MM 7 0 0 0 8 2003–2004 San Jose Sharks NHL 41 1 11 12 14 — — — — — Cleveland Barons AHL 27 4 10 14 43 9 2 6 8 11 World Cup 4 0 0 0 2 2004–2005 Cleveland Barons AHL 79 12 23 35 103 — — — — 20 MM 6 0 1 1 4 2005–2006 San Jose Sharks NHL 64 5 18 23 32 11 2 6 8 18 OK 5 1 1 2 4 2006–2007 San Jose Sharks NHL 82 10 23 33 63 11 0 0 2 6 2007–2008 San Jose Sharks NHL 77 1 21 22 72 10 0 5 5 14 MM 6 1 2 3 12 2008–2009 San Jose Sharks NHL 77 8 34 42 63 6 0 0 0 2 MM 4 2 0 2 6 2009–2010 Vancouver Canucks NHL 80 14 30 44 42 12 3 4 7 8 OK 4 0 0 0 4 MM 6 1 1 2 0 2010–2011 Vancouver Canucks NHL 79 14 36 50 52 23 2 10 12 16 2011–2012 Buffalo Sabres NHL 66 5 27 32 47 — — — — — 2012–2013 Krefeld Pinguine DEL 32 8 18 26 52 — — — — — Buffalo Sabres NHL 47 5 17 22 34 — — — — — MM 7 3 2 5 10 2013–2014 Buffalo Sabres NHL 79 6 27 33 38 — — — — — 2014–2015 Pittsburgh Penguins NHL 49 3 11 14 26 — — — — — 2015–2016 Los Angeles Kings NHL 40 2 9 11 32 — — — — — Ontario Reign AHL 5 0 3 3 8 — — — — — Chicago Blackhawks NHL 8 0 2 2 2 — — — — — 2016–2017 Kölner Haie DEL 36 8 15 23 20 7 1 0 1 10 WCup 6 0 3 3 6 OQ 3 0 0 0 0 2017–2018 Kölner Haie DEL 52 8 23 31 28 6 0 6 6 2 OK 7 1 1 2 10 NHL yhteensä 789 74 266 340 517 73 7 27 34 64 AHL yhteensä 111 16 36 52 154 9 2 6 8 11 DEL yhteensä 281 45 101 146 314 33 4 12 16 38 == Lähteet == * Viitattu 31.7.2010 * Viitattu 31.7.2010 * Viitattu 31.7.2010 === Viitteet === Luokka:Saksalaiset jääkiekkoilijat Luokka:San Jose Sharksin varaamat pelaajat Luokka:Vuonna 1982 syntyneet Luokka:Elävät henkilöt
Le Paradisin joukkomurha

Le Paradisin joukkomurha oli saksalaisen Waffen-SS:n suorittama sotarikos toisessa maailmansodassa. Se tapahtui Ranskan taistelun aikana 27. toukokuuta 1940, kun brittiläinen siirtoarmeija vetäytyi Dunkerqueen. SS-Hauptsturmführer Fritz Knöchleinin johtama SS-divisioona Totenkopfin 14. komppania otti vangiksi lähinnä Royal Norfolk -rykmentin 2. pataljoonaan kuuluneita brittisotilaita. Noin 100 miehen vahvuinen osasto oli joutunut eroon muista yksiköistä ja päättänyt puolustautua SS-joukkoja vastaan Le Paradisin kylässä sijainneessa maalaistalossa. Ammusten loputtua britit antautuivat. Useimmat heistä olivat haavoittuneita. SS-miehet riisuivat vangit aseista ja kokosivat heidät tien vierellä sijainneen muurin eteen. SS-miehet avasivat tulen konekivääreillä kohti sotavankeja. Tulitusta jatkettiin niin kauan kuin ruumiskasoista kuului tuskanhuutoja tai valitusta. Äänten vaiettua Knöchlein komensi miehiään liittämään pistimet kivääreihinsä ja pistämään tai ampumaan mikäli joku osoitti pieniäkään elonmerkkejä. Joukkomurhassa kuoli 97 brittiä ja vain kahden haavoittuneen onnistui paeta elävänä. Tekoa eivät hyväksyneet edes kaikki saksalaiset. SS:n vastustajana tunnettu kenraali Erich Hoepner vaati osallisia tuomittavaksi ja käynnisti oman tutkimuksensa. Hän sai selville SS-miesten syyllistyneen teloitusten lisäksi myös siviilien ryöstämiseen, mutta hänen tutkimuksiinsa ei kuitenkaan suhtauduttu vakavasti natsijohdon keskuudessa, niillä ei ollut näkyvää vaikutusta, eivätkä Knöchlein tai hänen esimiehensä Theodor Eicke saaneet moitteita rikoksestaan. Paenneet sotavangit piileksivät sikoläteissä, kunnes heidät löysi ranskalaisrouva Duquenne-Creton ja hänen poikansa Victor. Duquenne-Cretonit auttoivat heitä ja luovuttivat heidät toiselle saksalaisyksikölle kertomatta heidän kohtalostaan. Toinen heistä, sotamies Albert Pooley oli haavoittunut vaikeasti ja palautettiin terveydentilansa vuoksi Britanniaan jo 1943, mutta kukaan ei vielä tuolloin uskonut, että saksalaiset voisivat syyllistyä hänen kuvailemaansa sotarikokseen. Sodan jälkeen tilanne kuitenkin muuttui, kun natsihallinnon julmuus paljastui yleisesti. Pooleyn avulla Fritz Knöchlein vangittiin ja tuomittiin Hampurissa pidetyssä sotarikosoikeudenkäynnissä kuolemaan. Molemmat henkiin jääneet todistivat Knöchleinia vastaan, joka teloitettiin osuudestaan Le Paradisin joukkomurhaan vuonna 1949.Stephen Stratford: Private Pooley's Revenge Viitattu 23.4.2014ritterkreuztraeger-1939-45.de Fritz Knöchlein, viitattu 23.4.2014 ==Lähteet== Luokka:Joukkosurmat Luokka:Toisen maailmansodan sotarikokset Luokka:Waffen-SS Luokka:Vuoden 1940 rikokset Luokka:Ranskan historia Luokka:Pas-de-Calais
Välitunnilla

Välitunnilla on Katri Ylanderin toinen single hänen toiselta studioalbumiltaan Kaikki nämä sanat. Kappaleen on sanoittanut ja säveltänyt yhteistyössä muun muassa Jenni Vartiaisen tuottajana tutuksi tullut Jukka Immonen sekä Teemu Brunila. Single julkaistiin 5. marraskuuta 2007. ==Kappaleet== # ==Musiikkivideo== Videossa Katri palaa kuvitteelliselle entiselle koululleen, jossa hän muistelee menneitä. Katri näkee myös entisen ihastuksensa, mutta ei kuitenkaan uskalla mennä tapaamaan häntä. Videon koulu sijaitsee Vihdin Olkkalassa. Videon muita kohtauksia on kuvattu Vihdin kirkonkylällä sekä Nummelassa. Videon on ohjannut Henrik Mennander. ==Listasijoitukset== Lista Paras sijoitus Suomen virallinen latauslista 8 Suomen virallinen singlelista 10 Luokka:Vuoden 2007 kappaleet Luokka:Katri Ylanderin kappaleet
Edmundo Suárez

Edmundo Suárez Trabanco eli Mundo (22. tammikuuta 1916 Barakaldo, Vizcayan maakunta, Espanja – 14. joulukuuta 1978 Valencia) oli espanjalainen jalkapalloilija sekä valmentaja. Hän pelasi lähes koko ammattilaisuransa Valenciassa. Myöhemmin hän toimi myös joukkueen päävalmentajana. Espanjan pääsarjassa hän pelasi yhteensä 231 ottelua ja teki niissä 195 maalia. Mundo voitti urallaan kaksi kertaa Espanjan pääsarjan parhaan maalintekijän palkinnon eli Pichichin vuosina 1942 ja 1944. Valenciassa hän voitti kolme kertaa pääsarja mestaruuden vuosina 1942, 1944 ja 1947, sekä kaksi kertaa Copa del Reyn vuosina 1941 ja 1949. Valenciassa valmentajana Mundo voitti Copa del Reyn vuonna 1967. Joukkueessa hän toimi päävalmentajana kahteen otteeseen, joista ensimmäinen pesti oli vuosina 1963–1965 ja toinen vuosina 1966–1968. Espanjan maajoukkueessa Mundo pelasi yhteensä 3 ottelua. Ensiesiintymisensä hän teki Sveitsiä vastaan käydyssä ottelussa 28. joulukuuta 1941. == Aiheesta muualla == * Mundon esittely ja tilastot Valencian sivustolla * Mundon maajoukkuetilastot Luokka:Espanjalaiset jalkapalloilijat Luokka:Vuonna 1916 syntyneet Luokka:Vuonna 1978 kuolleet
Amythaon

Amythaon () oli kreikkalaisessa mytologiassa Tyron ja Iolkoksen kuninkaan Kretheuksen poika. Hänen sisaruksiaan olivat Aison ja FeresApollodoros: Bibliotheke ('Kirjasto') 1.9.11 (engl. käännös). ja tämän lisäksi hänellä oli kaksi velipuolta, kaksoset Pelias ja Neleus, jotka heidän äitinsä synnytti Poseidonille.Apollodoros: Bibliotheke ('Kirjasto') 1.9.8 (engl. käännös). Amythaon nai veljensä Fereen tyttären Idomenen, joka synnytti hänelle tulevat Argoksen hallitsijat Biaan ja Melampuksen, sekä Aiolian, josta tuli Kalydonin puoliso ja siten kuningas Oineuksen esiäiti.Apollodoros: Bibliotheke ('Kirjasto') 1.7.7 (engl. käännös). Sen jälkeen kun Pelopsin jälkeläiset olivat hajautuneet ympäri Peloponnesosta, Amythaon piti uudestaan Olympian kisat.Pausanias: Periegesis tes Hellados ('Kreikan kuvaus') 5.8.2 (engl. käännös). == Lähteet == Luokka:Kreikkalaisen mytologian prinssit
M.U. – The Best of Jethro Tull

M.U. - The Best of Jethro Tull on Jethro Tullin kokoelma-albumi vuodelta 1976. "M.U." tulee sanoista "Musician's Union" (muusikoiden liitto). Nimi viittaa yhtyeessä soittaneiden muusikoiden jo tuolloin suureen määrään. Sisäkannessa on kuva, jossa yhtyeen tuolloiset ja entiset jäsenet ruokailevat saman pöydän ääressä (lukuun ottamatta kitaristi Mick Abrahamsia). == Kappaleet == # # # # # # # # # # # Luokka:Vuoden 1976 kokoelma-albumit Luokka:Jethro Tullin kokoelma-albumit
Robert Collett

Robert Collett (2. joulukuuta 1842 KristianiaSpeedy Look − 27. tammikuuta 1913 Kristiania) oli norjalainen eläintieteilijä. Collettin vanhemmat olivat Peter Jonas ja Camilla Collett. Robert oli perheen vanhin poika ja hänellä oli kolme nuorempaa veljeä. Robert ei koskaan mennyt naimisiin. Robert Collett tutki selkärankaisia, pääasiassa kaloja ja lintuja. Vuodesta 1864 hän toimi Oslon eläintieteellisen museon kuraattorina, vuodesta 1882 johtajana ja vuodesta 1884 professorina. Collett kuvaili ja nimesi suuren joukon kaloja mutta myös nisäkkäitä ja lintuja, joista hän nimesi ainakin huppuparatiisikaijan (Psephotus dissimilis) ja ruskokivikyyhkyn (Petrophassa rufipennis) 1898.ITIS == Teoksia == * Norges pattedyr. H. Aschehoug & Co., Kristiania 1911-1912. == Lähteet == Luokka:Norjalaiset ornitologit Luokka:Entomologit Luokka:Vuonna 1842 syntyneet Luokka:Vuonna 1913 kuolleet
Repeat – The Best of Jethro Tull – Vol II

Repeat – The Best of Jethro Tull – Vol II on Jethro Tullin kokoelma-albumi vuodelta 1977. Se on jatkoa vuotta aiemmin ilmestyneelle kokoelmalle M.U. – The Best of Jethro Tull. == Kappaleet == #"Minstrel in the Gallery" – 4:17 #"Cross-Eyed Mary" – 4:11 #"A New Day Yesterday" – 4:10 #"Bourée" – 3:46 #"Thick As a Brick (Edit #4)" – 3:27 #"War Child" – 4:37 #"A Passion Play (Edit #9)" – 3:33 #"To Cry You a Song" – 6:14 #"Too Old to Rock 'n' Roll: Too Young to Die" – 5:42 #"Glory Row" – 3:33 Luokka:Vuoden 1977 kokoelma-albumit Luokka:Jethro Tullin kokoelma-albumit
Kehrätipsu

Kehrätipsu eli tipsu (Layia platyglossa) on asterikasvien (Asteraceae) heimoon ja tipsujen (Layia) sukuun kuuluva kasvilaji. Se on yksivuotinen ja kasvaa luontaisena muun muassa Kalifornian rannikkoseuduilla, mutta sitä kasvatetaan kesäkukkana myös Suomessa. Luonnossa, Kaliforniassa, kehrätipsu kasvaa erilaisilla kuivilla paikoilla. Se kasvaa muun muassa mäntymetsissä, nahkealehtisen kasvillisuuden joukossa, niityillä, mäenrinteillä sekä ruohostomailla. Kehrätipsulla on keltaiset, asterimaiset kukat ja se kukkii Kaliforniassa helmi–toukokuussa. Suomessa kehrätipsu kukkii loppukesällä. == Lähteet == * Calflora: Layia platyglossa == Aiheesta muualla == * Suomen Lajitietokeskus: Kehrätipsu (Layia platyglossa) * Puutarha.net: Tipsu (Layia platyglossa) Luokka:Asterikasvit